b'\n_START_ARTICLE_\n\xc4\x8carovniki s trga Waverly (film)\n_START_SECTION_\nZgodba\n_START_PARAGRAPH_\nDru\xc5\xbeina Russo med tem, ko je Alex (Selena Gomez) pri svoji najbolj\xc5\xa1i prijateljici Harper Finkle (Jennifer Stone), na\xc4\x8drtuje po\xc4\x8ditnice na Karibih. Alex pa se odlo\xc4\x8di, da pokuka v Justinove (David Henrie) zasebne stvari, vendar nahrbtnik napade Alex, saj je Justin Alexino radovednost predvidel. Ko njun o\xc4\x8de, Jerry (David DeLuise) pride k njima, da bi jima pomagal, po nesre\xc4\x8di spregovori o prepovedani knjigi urokov, ter Justinu dovoli, da si jo sposodi, Alex pa mu jo ukrade, ko nih\xc4\x8de ne gleda. Alex \xc5\xbeeli oditi na zabavo s Harper, vendar ji njena mama, Theresa (Maria Canals Barrera), to prepove, saj je posebej nezanesljiva, kadar se dru\xc5\xbei s Harper. Ko njeni star\xc5\xa1i odidejo ven, njenih bratov pa ni na spregled, Alex izre\xc4\x8de urok s pomo\xc4\x8djo knjige prepovedanih urokov, da lahko odide na zabavo s Harper. Na \xc5\xbealost urok ne uspe in Alex zalotijo star\xc5\xa1i. Zaradi tega je Alex prisiljena, da odide na po\xc4\x8ditnice na Karibe s star\xc5\xa1i, palice pa morajo Justin, Alex in njun brat Max (Jake T. Austin) pustiti doma. Na poti spoznajo \xc4\x8darovnika (Steve Valentine) (ki je svoje magi\xc4\x8dne sposobnosti izgubil v boju z bratom) po imenu Archie, ki \xc5\xbeeli svoje dekle Giselle iz papige spremeniti nazaj v \xc4\x8dloveka, pri \xc4\x8demur pa mora najti \xc2\xbbkamen sanj\xc2\xab, ki lahko obrne vsak urok ali izpolne vsako \xc5\xbeeljo._NEWLINE_Kasneje, po tem ko Alex na svoji mami uporabi urok, da ji dovoli, da se dru\xc5\xbei s prijatelji, jo star\xc5\xa1i kaznujejo in ji prepovejo \xc4\x8daranje. Po pogovoru s Thereso si Alex za\xc5\xbeeli, da se njeni star\xc5\xa1i ne bi nikoli sre\xc4\x8dali; na \xc5\xbealost v rokah dr\xc5\xbei knjigo z uroki in \xc4\x8darovni\xc5\xa1ko palico, zato se \xc5\xbeelja uresni\xc4\x8di. Rezultat \xc5\xbeelje je, da se Jerry in Theresa ne poznata in se niti ne spominjata svojih otrok, Justina, Alex in Maxa._NEWLINE_Alex, Max in Justin posku\xc5\xa1ajo Jerryju izmakniti knjigo urokov, ki jo nosi v \xc5\xbeepu, vendar jih zaloti. Jerry ima \xc5\xa1e vedno svoje \xc4\x8darobne mo\xc4\x8di, saj se jim ni odrekel, da bi se poro\xc4\x8dil s Thereso. Jerry je bolj brezskrben in nekoliko manj odgovoren pri uporabi magije. Justin ga \xc2\xbbhipotehni\xc4\x8dno\xc2\xab\xc2\xa0vpra\xc5\xa1a, kaj bi se zgodilo, \xc4\x8de si \xc4\x8darovnik za\xc5\xbeeli, da se njegovi star\xc5\xa1i ne bi sre\xc4\x8dali. Jerry razlo\xc5\xbei, da bi \xc4\x8darovnik postopoma pozabil svojo preteklost, nato pa popolnoma izginil. Pravi, da bi se moral zgoditi \xc4\x8dude\xc5\xbe, da bi \xc4\x8darovnik katastrofo lahko popravil, nato pa Justin omeni \xc2\xbbkamen sanj\xc2\xab\xc2\xa0(La Piedra de los Sue\xc3\xb1os), za katerega Jerry meni, da bi lahko deloval._NEWLINE_Po Jerryjevem svetovanju se Alex in Justin odpravita iskati \xc2\xbbkamen sanj\xc2\xab, pri \xc4\x8demer ju vodi Archie. Med tem Max ostane v hotelu, da star\xc5\xa1e odvra\xc4\x8da od tega, da bi spoznavali nove ljudi. Tekom dneva Max izgubi spomin._NEWLINE_Ko Alex in Justin spoznata, da obstaja mo\xc5\xbenost, da ne najdeta kamna in izgineta, se drug drugemu opravi\xc4\x8dita za te\xc5\xbeave, ki sta si jih povzro\xc4\x8dila. Med potjo se Justin in Alex soo\xc4\x8dita z mnogimi ovirami, kot je na primer pot \xc4\x8dez \xc5\xa1irok kanjon, \xc5\xbeivi pesek in hoja po ozki polici. Ko spozna, da je nekaj narobe, Max prosi Jerryja, da mu pomaga poiskati Alex in Justina, s \xc4\x8dimer se Jerry po nekaj prepri\xc4\x8devanjih tudi strinja. Pridru\xc5\xbei se jima tudi Theresa, ki meni, da i\xc5\xa1\xc4\x8deta zaklad, kasneje pa se izka\xc5\xbee za zelo koristno, saj je edina izmed trojice, ki zna govoriti \xc5\xa1pansko._NEWLINE_S\xc4\x8dasoma Alex in Justin najdeta \xc2\xbbkamen sanj\xc2\xab, vendar jima ga ukrade Giselle. Otroci svojo zgodbo povedo Theresi in Jerryju, vendar jim Theresa ne verjame, saj meni, da nikoli ne bi mogla pozabiti lastnih otrok. Med tem, ko posku\xc5\xa1ajo ugotoviti, kako bi spremenili urok brez \xc2\xbbkamna sanj\xc2\xab, Jerry omeni, da bi jim morda lahko uspelo obrniti urok, \xc4\x8de bi bil eden izmed otrok popoln \xc4\x8darovnik. Med pripravljanjem na \xc4\x8darovni\xc5\xa1ko tekmovanje, Max dokon\xc4\x8dno izgubi spomin. Theresa se ga nekoliko spomni in spozna, da so otroci govorili resnico. Ko ugotovita, da morajo reagirati hitro, se Alex in Justin pripeljeta na starodavno boji\xc5\xa1\xc4\x8de, kjer bo potekalo tekmovanje. Jerry pojasni, da jima je v boju dovoljeno uporabiti le \xc5\xa1tiri osnovne elemente in sicer zrak, ogenj, zemljo in vodo. Zmagovalec boja bo postal popoln popoln \xc4\x8darovnik. V boju zmaga Alex._NEWLINE_Ker \xc5\xbeeli urok obrniti, se za pomo\xc4\x8d zate\xc4\x8de k Justinu, ki pa je \xc5\xbee izgubil svoj spomin (\xc4\x8demur sicer nasprotuje dejstvo, da je starej\xc5\xa1i od Alex). V redkem trenutku ljubezni in so\xc4\x8dutja, Alex moleduje Justina, naj je ne zapusti in ga opomni, da je njen starej\xc5\xa1i brat. Justin ji verjame in ji \xc5\xbeeli pomagati, vendar ji ne more, in pristane na istem mestu kot Max. Obupana, Alex posku\xc5\xa1a obrniti urok, Jerry pa ji pove, da je lahko \xc5\xbee prepozno._NEWLINE_Med tem Theresa prispe nazaj v hotel, kjer opazi, da se je Giselle \xc5\xbee spremenila nazaj v \xc4\x8dloveka, \xc2\xbbkamen sanj\xc2\xab\xc2\xa0pa nosi okrog vratu kot ogrlico. Archie uredi, da Theresa dobi kamen, Giselle pa se spremeni nazaj v papigo. Theresa si nato za\xc5\xbeeli, da bi bila tam, kjer so Jerry, Justin in Alex. Ko prispe k njim, kamen da Alex. Jerry Alex pove, da si lahko za\xc5\xbeeli, da bi dobila brata nazaj in \xc5\xa1e vedno obdr\xc5\xbeala svoje \xc4\x8darobne zmo\xc5\xbenosti. Namesto tega si Alex za\xc5\xbeeli, da bi bilo vse enako, kot prej; \xc4\x8das se zavrti nazaj in Alex se spet prepira s Thereso. Prepir pa Alex takoj ustavi, se opravi\xc4\x8di in sprejme svojo kazen. Jerry in Theresa se ne spomnita ni\xc4\x8desar, kar se je zgodilo, Alex, Max in Justin pa se. Otroci in star\xc5\xa1a se zbli\xc5\xbeajo in skupaj pre\xc5\xbeivijo po\xc4\x8ditnice.\n_START_SECTION_\nIgralska zasedba\n_START_PARAGRAPH_\nV filmu je igrala celotna igralska zasedba iz Disney Channelove televizijske serije \xc4\x8carovniki s trga Waverly. Vlogo Alex Russo je dobila Selena Gomez kot prvi glavni lik iz filma. Vlogo Justina Russa je dobil David Henrie kot drugi glavni lik iz filma. Maxa Russa, tretji lik iz filma, je upodobil Jake T. Austin. \xc4\x8cez film je Max za\xc4\x8del pozabljati razli\xc4\x8dne re\xc4\x8di. Harper Finkle je zaigrala Jennifer Stone, kljub temu pa je bila njena vloga le manj\xc5\xa1a, z drugimi besedami, cameo vloga. Harper se pojavi na za\xc4\x8detku filma. Nazadnje se pojavi v Alexini sobi, v sceni, kjer je Alex nesre\xc4\x8dna zaradi po\xc4\x8ditnic na Karibih. Vlogo Therese Russo, matere Alex, Maxa in Justina so dodelili Marii Canals-Barreri. Lik Jerryja Russa, o\xc4\x8deta Alex, Maxa in Justina je upodobil David DeLuise. Ostali igralci in igralke, ki so se pojavili v filmu, so Steve Valentine, ki je zaigral Archieja, Jennifer Alden v vlogi Giselle in Xavier Enrique Torres, ki je upodobil Javierja.\n_START_SECTION_\nSnemanje\n_START_PARAGRAPH_\nFilm \xc4\x8carovniki s trga Waverly: Film so primarno snemali v San Juanu, Puerto Rico med februarjem in marcem 2009. V verziji filma, imenovani \xc4\x8carovniki s trga Waverly: Film - Razli\xc4\x8dica Kaj je kaj je prikazala, kje so snemali film in ve\xc4\x8d. Na poti v Puerto Rico se je prikazal obraz Selene Gomez, ki je bil videti zelo razo\xc4\x8daran, ker ni zaigrala v eni izmed pomembnej\xc5\xa1ih scen filma. Med snemanjem je re\xc5\xbeiser Lev L. Spiro na\xc5\xa1el pajka v jami, kjer je bil skrit \xc2\xbbkamen sanj\xc2\xab, povedali pa so tudi, da so bili netopirji v jami resni\xc4\x8dni in da sta morala biti Selena Gomez in David Henrie zelo previdna, da jih ne bi prebudila. Scena na \xc5\xbeelezni\xc5\xa1ki postaji, kjer se poka\xc5\xbee vlak iz perona, je bila snemana v Torontu, kljub temu, da se serija dogaja v New Yorku.\n_START_SECTION_\nPromocija\n_START_PARAGRAPH_\nSelena Gomez je posnela pesem\xc2\xa0\xc2\xbbMagic\xc2\xab\xc2\xa0za promocijo filma, ki je bila vklju\xc4\x8dena tudi v soundtracke za film in za televizijsko serijo. Epizoda\xc2\xa0\xc2\xbbWizards vs. Vampires\xc2\xab\xc2\xa0se je na Disney Channelu predvajala 8. avgusta 2009, na kanalu Family Channel pa 24. avgusta 2009. Verzija \xc2\xbbKaj je kaj\xc2\xab\xc2\xa0je na Disney Channelu iz\xc5\xa1la 24. oktobra 2009.\n_START_SECTION_\nDodatki DCOM\n_START_PARAGRAPH_\nDodatki DCOM so iz\xc5\xa1li na Disney Channelu \xc5\xbee pred filmom. Pokazali so prizore za kamero, ki niso vklju\xc4\x8deni v film in intervjuje z ustvarjalci filma in igralsko zasedbo. \xc5\xa0tiri verzije DCOM-a so se prvi\xc4\x8d predvajale na Disney Channelu. DCOM-jevi dodatki so bili poznani tudi pod imenom Disney Channelovi originalni filmski dodatki.\n_START_SECTION_\nIzzid\n_START_PARAGRAPH_\nFilm se je prvi\xc4\x8d predvajal na Disney Channelu kot Disney Channelov originalni film 28. avgusta leta 2009 z 11,4 milijoni gledalci tiste no\xc4\x8di, s \xc4\x8dimer je postal eden izmed najuspe\xc5\xa1nej\xc5\xa1ih Disney Channelovih filmov. Film se je v Veliki Britaniji in na Irskem premierno predvajal 23. oktobra leta 2009 kot del prireditve Wiz-Tober. V \xc5\xa0paniji se je film prvi\xc4\x8d predvajal 11. oktobra 2009 kot del prireditve Magoctubre 2009 v \xc5\xa0paniji.\n_START_SECTION_\nKriti\xc4\x8dni sprejem\n_START_PARAGRAPH_\nFilm je v glavnem prejel pozitivne ocene s strani filmskih kritikov. Spletna stran filmskih kritikov, Rotten Tomatoes, je filmu dodelila 62% pozitivnih ocen s 2693 ocenami in povpre\xc4\x8dno oceno 7,2/10.\n_START_SECTION_\nOcene\n_START_PARAGRAPH_\nFilm je prejel 13,6 milijonov gledalcev na no\xc4\x8d njegove premiere, s \xc4\x8dimer je postal najbolje gledani televizijski film leta 2009 in Disney Channelov drugi najbolje gledani film na premierno no\xc4\x8d, takoj za filmom Srednje\xc5\xa1olski muzikal 2. Na drugo no\xc4\x8d od izzida filma si je film ogledalo 5,8 milijonov gledalcev. V naslednjem tednu, na tretjo no\xc4\x8d, si je film ogledalo 4,3 milijonov gledalcev, na \xc4\x8detrto no\xc4\x8d pa 4,7 milijonov gledalcev. Ko se je film prvi\xc4\x8d predvajal v Veliki Britaniji kot del prireditve Wiz-Tober, si ga je ogledalo 1,04 milijonov gledalcev, s \xc4\x8dimer je postal sedmi najve\xc4\x8dkrat gledani film tistega tedna in drugi najbolje gledani film na kanalu Disney Channel UK.\n_START_SECTION_\nRazli\xc4\x8dica Kaj je kaj\n_START_PARAGRAPH_\nRazli\xc4\x8dica Kaj je kaj je iz\xc5\xa1la 24. oktobra 2009 na Disney Channelu, kot del maratona \xc4\x8carovniki s trga Waverly. Razli\xc4\x8dica Kaj je kaj vsebuje informacije za sceno.\n_START_SECTION_\nIzid na DVD-ju\n_START_PARAGRAPH_\nDVD s filmom je iz\xc5\xa1el v Zdru\xc5\xbeenih dr\xc5\xbeavah Amerike in Kanadi kot Disney DVD 15. decembra 2009 v raz\xc5\xa1irjeni izdaji. Film je bil izdan tudi v franco\xc5\xa1\xc4\x8dini, \xc5\xa1pan\xc5\xa1\xc4\x8dini in angle\xc5\xa1\xc4\x8dini s podnapisi v enakih jezikih. Film je na DVD-ju iz\xc5\xa1el tudi v Avstraliji 15. decembra 2009, v Nem\xc4\x8diji in Franciji pa 2. decembra 2009. V Zdru\xc5\xbeenem kraljestvu pa je na DVD-ju iz\xc5\xa1el 22. februarja 2010. Film ni iz\xc5\xa1el na Blu-rayju.\n_START_SECTION_\nTr\xc5\xbeenje\n_START_PARAGRAPH_\nPrvi napovednik za film je iz\xc5\xa1el na Disney Channelu 17. junija 2009. Napovednik s celotno dol\xc5\xbeino je iz\xc5\xa1el 26. junija 2009 med premiero enega izmed Disney Channelovih filmov Selene Gomez, Princess Protection Program.\n_START_SECTION_\nIzbrisane scene\n_START_PARAGRAPH_\nIzbrisane scene iz filma so iz\xc5\xa1le na DVD-ju \xc4\x8carovniki s trga Waverly: Film - Dodatna verzija. Kanal Disney Channel je prikazal izbirsane scene na prireditvi pod naslovom Backstage Wizardry. Scena se osredoto\xc4\x8di na Alex, Justina in Maxa, ki posku\xc5\xa1ajo svoje star\xc5\xa1e uro\xc4\x8diti tako, da bi se spoznala, vendar jim urok ne uspe najbolje; Theresine obleke se pojavijo na Jerryju in Jerryjeve na Theresi. Ostale scene so bile posnete v bazenu z morskim psom. V \xc5\xa1e eni izbrisani sceni Justin in Alex svoja star\xc5\xa1a spremenita v majhna otroka.\n_START_SECTION_\nLinija igra\xc4\x8d in novel\n_START_PARAGRAPH_\nSerija \xc4\x8carovniki s trga Waverly in film \xc4\x8carovniki s trga Waverly: Film je izdal tudi linijo igra\xc4\x8d in novel, ki temeljijo na njiju.\n_START_SECTION_\nOtro\xc5\xa1ka novela\n_START_PARAGRAPH_\nOtro\xc5\xa1ka novela iz filma je iz\xc5\xa1la v vseh ameri\xc5\xa1kih trgovinah. Na voljo je bila v supermarketih, papirnicah, trgovinah s knjigami in preko spleta, na spletnih straneh \xc2\xbbAmazon.com\xc2\xab, \xc2\xbbEbay.com\xc2\xab\xc2\xa0in ve\xc4\x8d.\n_START_SECTION_\nLinija lutk\n_START_PARAGRAPH_\nIzdali so lutko Alex Russo je bila prodajana v trgovinah blizu vseh ob\xc4\x8din v Ameriki. Vklju\xc4\x8devala je tudi manj\xc5\xa1o \xc4\x8darovni\xc5\xa1ko palico, ki se jo lahko odstrani in se z njo spremeni barvo obla\xc4\x8dil lutke. Za otroke, ki se s tem igrajo, so izdali tudi palico v velikosti palice, ki so jo uporabljali v seriji.\n_START_SECTION_\nNadaljevanje\n_START_PARAGRAPH_\n3. junija 2010 so potrdili, da je drugi del filma \xc4\x8carovniki s trga Waverly v produkciji. Trenutno je film poznan pod naslovom \xc4\x8carovniki s trga Waverly: Film 2. Disney je za\xc4\x8detek produkcije oznanil 2. junija 2010. Poznano je, da se je \xc5\xbee za\xc4\x8dela pre-produkcija filma. Potrjeno je bilo tudi, da bo v njem igrala Selena Gomez. Zaenkrat je znano tudi to, da bo scenarij za film napisal Dan Berendsen.'